
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 685 


1 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση χρησιμοποίησης υπαλλήλων της Γ.Γ.ΕΣΥΕ 
πέραν του κανονικού και του συνήθους υπερωρια- 
κού ωραρίου εργασίας των Δημοσίων Υπηρεσιών 
για την υλοποίηση του προγράμματος ΙΡΙ3 και κα¬ 
θορισμός αμοιβής τους. 1 

Καθορισμός αμοιβής Μελών Επιτροπής Εισήγησης 
για Ανάθεση του έργου: «ΤΕΧΝΙΚΟΣ ΣΥΜΒΟΥΛΟΣ 
ΥΠΟΣΤΗΡΙΞΗΣ ΕΥΔΕ/ΕΣΕΑ, προϋπολογισμού 
2.500.000.000» (Εργο 2010181, ΣΑΜ 010/ 04). 2 

Αύξηση του αριθμού των κατά μήνα συνεδριάσεων και 
καθορισμός αποζημίωσης των μελών της Τ.Δ.Ε. 
του ΙΚΑ Πρέβεζας. 3 

Έγκριση υπερωριακής εργασίας μονίμων υπαλλήλων 
των Εμμίσθων Υποθηκοφυλακείωντου Κράτους και 
των Κτηματολογικών Γραφείων Ρόδου και Κω-Λέ- 
ρου. 4 

Καθιέρωση υπερωριακής εργασίας υπαλλήλων της 
Δ/νσης Κρατικών Λαχείων του Υπ. Οικονομικών.... 5 


Καθιέρωση υπερωριακής εργασίας υπαλλήλων της 
Υπηρεσίας Εκτύπωσης Εντύπων και Αξιών του Δη¬ 
μοσίου (Υ.Ε.Ε.Α.Δ.) και της Υπηρεσίας Διαχείρισης 


Εντύπων και Αξιώντου Δημοσίου (Υ.Δ.Ε.Α.Δ.). 6 

Καθιέρωση υπερωριακής εργασίας υπαλλήλων της 
Κεντρικής Υπηρεσίας του Υπουργείου Οικονομι¬ 
κών . 7 

Δυνατότητα αλλαγής χρήσεως δανείου ανακατασκευ- 

ής. 8 


Συγκρότηση επιτροπών για την εξέταση κτισμάτων 
που επλήγησαν από το σεισμό της 1ης Σεπτεμβρί¬ 
ου 1994 σε περιοχές του Ν. Φλώρινας και το σεισμό 
της 13ης Μαΐου 1995 σε περιοχές των Νομών Τρι¬ 
κάλων, Καστοριάς, Φλώρινας, Ημαθίας και Λάρι¬ 
σας, κλπ., εάν είναι επισκευάσιμα ή όχι ή είναι ασύμ¬ 
φορα επισκευής ή είναι κατασκευασμένα από ευτε¬ 
λή υλικά ή για την χρήση των κτισμάτων. 9 


ΑΠΟΦΑΣΕΙ Σ 

Αριθ. 2/26547/0022 (1) 

Έγκριση χρησιμοποίησης υπαλλήλων της Γ.Γ.ΕΣΥΕ πέ¬ 
ραν του κανονικού και του συνήθους υπερωριακού 
ωραρίου εργασίας των Δημοσίων Υπηρεσιών για την 
υλοποίηση του προγράμματος ΙΡΙ5 και καθορισμός 
αμοιβής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ-ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

α.- του Ν.Δ.3627/56 «περί οργανώσεως της ΕΣΥΕ και 
του Π.Δ.226/2000 «Οργανισμόςτης Γ.Γ. ΕΣΥΕ», 

β.- του Ν. 1558/85 «Κυβέρνηση και Κυβερνητικά Όργα¬ 
να» και του Ν.2081/92, 

γ.- των άρθρων 9 (παρ. 4 και 6) και 10 του Ν.2392/96 
«Πρόσβαση της Γ.Γ.ΕΣΥΕ σε διοικητικές πηγές κλπ.». 

δ.- του άρθρου 22 του Ν.2362/95 «περί Δημοσίου Λογι¬ 
στικού», 

ε.-του άρθρου 40του Ν.849/78 «περίπαροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας», όπως συμπληρώθηκε με το άρθρο 8 
του Ν.2129/93 με θέμα «Αύξηση συντάξεων και άλλες δια¬ 
τάξεις», 

2. - Την 14440/Γ-345/16.10.2000 κοινή υπουργική από¬ 
φαση με θέμα «Ανάθεση διενέργειας εργασιών στα πλαί¬ 
σια υλοποίησης του προγράμματος ΙΡΙδ (ΙπίθρΓαΙίοη οί 
ΡυάΙίο ΙπΐοΓπιαΙίοη δγείθπιε από δίαΐίεΐίοαΐ δθη/ίοθε)» με 
συμβόλαιο αρ.ΙδΤ-1999-12272 ΙΡΙδ, το οποίο έχει συνα- 
φθεί μεταξύ της Γ.Γ.ΕΣΥΕ και της Στατιστικής Υπηρεσίας 
της Ευρωπαϊκής Ενωσης, ύψους 50.000 ΕΟΨδ 
(17.000.000 δρχ. περίπου) 

3. - Την 1039386/441/Α0006/21.4.2000 απόφαση του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών», 

4. - Το γεγονός ότι δεν πρόκειται για υπερωριακή εργα¬ 
σία, σύμφωνα με το άρθρο 18 του Ν.2470/97. 

5. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους δύο εκατομμυρίων διάκο- 

σίων ογδόντα χιλιάδων (2.280.000) δρχ. που θα βαρύνει 
τις πιστώσεις του τακτικού προϋπολογισμού της 
Γ.Γ.ΕΣΥΕ, ΚΑΕ 5354 του ειδικού φορέα 13-610 για το οι¬ 
κονομικό έτος 2001. 

6.- Η παραπάνω δαπάνη θα καλυφθεί εξ ολοκλήρου από 
εμβάσματα της Ε.Ε. τα οποία θα σταλούν σε λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ 
(ειδ.φορέας 13-610 και ΚΑΕ 5354). 

9.- Σχετική εισήγηση της Δ/νσης Διανεμητικού Εμπορί¬ 
ου και Υπηρεσιών, αποφασίζουμε: 

1. - Εγκρίνουμε τη χρησιμοποίηση εννέα (9) υπαλλή- 
λωντης Γ.Γ.ΕΣΥΕ, για εργασία πέραντου κανονικού και 
του συνήθους υπερωριακού ωραρίου εργασίας των 
Δημοσίων Υπηρεσιών για τις ανάγκες υλοποίησης του 
προγράμματος ΙΡΙ3 κατά το χρονικό διάστημα του 
πρώτου έτους υλοποίησης του προγράμματος και κα¬ 
θορίζουμε την εφάπαξ αμοιβή τους κατά εργασία, ως 
εξής: 

α) Ένας (1) υπάλληλος με αντικείμενο το συντονισμό 
και τη μέριμνα της ομαλής διεξαγωγής των εργασιών του 
προγράμματος αναφορικά με την εφαρμογή του στη 
Γ.Γ.ΕΣΥΕ, με εφάπαξ αμοιβή 290.000 δρχ. 

β) Ένας (1) υπάλληλος με αντικείμενο την παρακολού¬ 
θηση της οργάνωσης των εργασιών σχεδιασμού και ανά¬ 
πτυξης των συστημάτων που αφορούν το συγκεκριμένο 
πρόγραμμα για τους τομείς αγοράς εργασίας και οικογε¬ 
νειακών προϋπολογισμών, με εφάπαξ αμοιβή 280.000 
δρχ. 

γ) Τέσσερις (4) υπάλληλοι με αντικείμενο την ανάλυση 
και παρουσίαση του μεθοδολογικού πλαισίου του συνό¬ 
λου των περιοχών εφαρμογής του προγράμματος και συ¬ 
γκεκριμένα αγοράς εργασίας, εμπορικών συναλλαγών 
και οικογενειακών προϋπολογισμών, με εφάπαξ αμοιβή 
250.000 δρχ., δηλ. 4 υπάλληλοι X 250.000 δρχ = 
1.000.000 δρχ. 

δ) Δύο (2) υπάλληλοι με αντικείμενο την ανάλυση καιπα- 
ρουσίαση των δεδομένων επεξεργασίας των ερευνών 
που αφορούν στο πρόγραμμα με στόχο την ανάπτυξη συ¬ 
στημάτων πληροφορικής, με εφάπαξ αμοιβή 240.000 
δρχ., δηλ. 2 X 240.000δρχ. = 480.000δρχ. 

ε) Ένας (1) υπάλληλος με αντικείμενο την επικοινωνία 
με τα μέλη της ομάδας του έργου, την ενημέρωσή τους 
για την πορεία των εργασιών και την τήρηση πρακτικών, 
με εφάπαξ αμοιβή 230.000 δρχ. 

2. - Η παραπάνω δαπάνη που ανέρχεται στο ποσό των 
δύο εκατομμυρίων διακοσίων ογδόντα χιλιάδων 
(2.280.000) δραχμών θα βαρύνει τις πιστώσεις του τακτι¬ 
κού προϋπολογισμού εξόδων του ΥΠΕΘΟ (Γ.Γ.ΕΣΥΕ) οί¬ 
κον.έτους 2001, ΚΑΕ 5354, ειδικού φορέα 13-610. 

3. - Ο ορισμός των υπαλλήλων της Γ.Γ.ΕΣΥΕ γίνεται με 
απόφαση του Γ ενικού Γ ραμματέα ΕΣΥΕ. 

4. - Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Μαΐου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Γ. ΔΡΥΣ 


Αριθ. 2/25011/0022 (2) 

Καθορισμός αμοιβής Μελών Επιτροπής Εισήγησης για 
Ανάθεση του έργου: «ΤΕΧΝΙΚΟΣ ΣΥΜΒΟΥΛΟΣ 
ΥΠΟΣΤΗΡΙΞΗΣ ΕΥΔΕ/ΕΣΕΑ, προϋπολογισμού 
2.500.000.000» (Έργο 2010181, ΣΑΜ 010/ 04) 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον Ν.1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

2. Το Π.Δ. 69/88 για τον «Οργανισμό της Κεντρικής Υπη- 
ρεσίαςτηςΓΓΔΕ»καιτατροποποιητικά-συμπληρωματικά 
του Π.Δ. 340/90, 293/91,335/92 και 167/92, καθώς και τις 
σχετικές εγκυκλίους εφαρμογής τους. 

3. Την εγκύκλιο ΕΔ1/09/116/Φ.Σπ/24.2.88 «Οργανισμό 
της Κεντρ.Υπηρεσίας της ΓΓΔΕ». 

4. Τον Ν.1418/84 «Δημόσια Έργα και ρυθμίσεις συνα¬ 
φών θεμάτων», το Π.Δ. 609/85 «Κατασκευή Δημ. Έργων» 
(ΦΕΚ 223Α/31.12.85) και τα λοιπά Π.Δ. που εκδόθηκαν σε 
εκτέλεση του Ν. 1418/84. 

5. Τον Ν.2229/94 «Τροποποίηση και συμπλήρωση του 
Ν. 1418/84 και άλλες διατάξεις»), όπως τροποποιήθηκε 
και συμπληρώθηκε με τον Ν.2338/95 και ισχύει σήμερα σε 
ό,τι αφορά τις αμοιβές των επιτροπών. 

6. Την λοιπή νομοθεσία εκτέλεσης Δημοσίων Έργων. 

7. Το Π.Δ. 71/93 (ΦΕΚ 304Α/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ». 

8. Την απόφαση Δ17α/10/30/Φ.2.2.1/23.5.2000 του 
Πρωθυπουργού και του Υπουργού ΠΕΧΩΔΕ για «Ανάθε¬ 
ση αρμοδιοτήτων στους Υφυπουργούς ΠΕΧΩΔΕ, Αθαν. 
Αλευρά και Ηλία Ευθυμιόπουλο» (ΦΕΚ 664 Β 24.5.2000). 

9. Το Π.Δ. 159/2000 για τη σύσταση της Ειδικής Υπηρε¬ 
σίας Δημ. Εργων/Ειδικών Συγκ/κών Εργων Αττικής (ΕΥ- 
ΔΕ/ΕΣΕΑ). 

10. Την 2/74260/0004/15.10.1999 (ΦΕΚ 1925Β/ 25.10. 
1999) κ.υ.α. με θέμα "Μεταβίβαση εξουσίας υπογραφής 
σύμφωνα με το άρθρο 7, παραγρ. 1 του Ν. 1943/91”. 

11. Του άρθρου 40 του Ν. 849/78, όπως συμπληρώθηκε 
με το άρθρο 8του Ν. 2129/93. 

Αφού είδαμε: 

1. Την ΣΑΜ 010/4, αριθμ. Εργου: στην οποία περιλαμ¬ 
βάνεται το έργο " ΤΕΧΝΙΚΟΣ ΣΥΜΒΟΥΛΟΣ ΥΠΟΣΤΗΡΙ¬ 
ΞΗΣ ΕΥΔΕ/ΕΣΕΑ, προϋπολογισμού 2.500.000.000 ”. 

2. Την ΕΥΔΕ/ΕΣΕΑ/891/8.11.2000 Απόφαση του Υπουρ¬ 
γού ΠΕΧΩΔΕ για "έγκριση διάθεσης πίστωσης 
3.000.000.000 δρχ. σε βάρος της ΣΑΜ 010/4 γιατην εκτέ¬ 
λεση του έργου. 

3. Την απόφαση ΕΥΔΕ/ΕΣΕΑ/οικ/1329/21.12.2000 με 
την οποία συστάθηκε η Επιτροπή Εισήγησης για ανάθεση 
του έργου "ΤΕΧΝΙΚΟΣ ΣΥΜΒΟΥΛΟΣ ΥΠΟΣΤΗΡΙΞΗΣ ΕΥ- 
ΔΕ/ΕΣΕΑ, προϋπολογισμού 2.500.000.000. 

4. Το, από 5.2.2001, Ιο Πρακτικό (Αξιολόγηση των στοι¬ 
χείων εμπειρίας των διαγωνιζομένων) της Επιτροπής. 

5. Τις αντιρρήσεις (ενστάσεις) των διαγωνιζομένων κα¬ 
τά του 1ου Πρακτικού της Ε.Ε.Α. του έργου. 

6. το, από 23.2.2001, 2ο Πρακτικό (Γνωμοδότηση επί 
των υποβληθεισών αντιρρήσεων κατά του 1ου Πρακτι¬ 
κού) της Ε.Ε.Α. 

7. την ΕΥΔΕ/ΕΣΕΑ/οικ/535/15.3.2001 Απόφαση εκδίκα- 

σης των ενστάσεων των διαγωνιζομένων κατά του 1ου 
Πρακτικού Αξιολόγησης των στοιχείων εμπειρίας των. 

8. Το, από 21.3.2001,3ο Πρακτικό της Ε.Ε.Α. μετο οποίο 
ανακηρύχθηκε προσωρινός μειοδότης του διαγωνισμού 
η Κ/Ξ ΑΤΤΙΚΑ. 

9. το, από 28.3.2001, 4ο Πρακτικό (Τελικό) Εισήγησης 
για ανάθεση του έργου στην μειοδότρια του διαγωνι¬ 
σμού: Κ/Ξ ΑΤΤΙΚΑ. 

Και επειδή 

1. Οι εργασίες της Επιτροπής, όπως προκύπτει από τα 
σχετικά Πρακτικά, διήρκεσαντρεις (3) μήνες συνολικά. 

2. Στις εργασίες της Επιτροπής συμμετείχαν ανελλιπώς 
τα μέλη της: 

Σίδας Ευάγγελος, Πολ. Μηχ. με Α’ β.Τμηματάρχηςτης 
ΕΥΔΕ/ΕΣΕΑ, ως Πρόεδρος 

Κόντου Μιλένα, Πολ. Μηχ. μεΑ’ β.ΤμηματάρχηςτηςΕΥ- 
ΔΕ/ΕΣΕΑ, ως μέλος 

Λεβογιάννης Κων/νος, Πολ.Μηχ. με Α' β. στην 
ΕΥΔΕ/ΕΣΕΑ, ως μέλος 

Κοκμοτός Μάριος, Πολ. Μηχ. με Α' β. στην ΕΥΔΕ/ΕΣΕΑ, 
ως μέλος 

Ζούρου Μαρία, Δημοτική Σύμβουλος Δήμου Ηρακλείου 
Αττικής, εκπρόσωπος της ΚΕΔΚΕ, ως μέλος 

Λουκάς Γεώργιος, Πολιτικός Μηχανικός, εκπρόσωπος 
ΤΕΕ, ως μέλος 

Καραπάνος Χρήστος, Πολιτικός Μηχανικός, εκπρόσω¬ 
πος ΣΑΤΕ, ως μέλος 

με την Γραμματειακή υποστήριξη της Γιανναδάκη Μα¬ 
ρίας, Διοικητικού μεΑ’ βαθμό στην ΕΥΔΕ/ΕΣΕΑ. 

3. Η Επιτροπή προέβη στην αξιολόγηση των Τεχνικών 
Π ροσφορών (1 ο Π ρακτικό), στην διατύπωση απόψεων επί 
των υποβληθεισών αντιρρήσεων (2ο Π ρακτικό), στην απο¬ 
σφράγιση - αξιολόγηση των οικονομικών Προσφορών 
των διαγωνιζομένων (3ο Πρακτικό) καθώς και στη σύντα¬ 
ξη Πρακτικού - Εισήγησης για ανάθεση του έργου (4ο 
Πρακτικό). 

4. Όλα τα μέλη της Επιτροπής συμμετείχαν αδιάλειπτα 
στις συνεδριάσεις της και εργάστηκαν εξίσου τόσο κατά 
τις συνεδριάσεις όσο και μεμονωμένα για την ολοκλήρω¬ 
ση του έργου του θέματος, πέραν των εργασίμων ωρών 
της υπηρεσίας. 

5. Σύμφωνα μετο άρθρο 5 του Ν. 2229/94, όπως τροπο¬ 
ποιήθηκε και ισχύει με τον Ν. 2338/95 είναι δυνατή η χο¬ 
ρήγηση αμοιβής για τα μέλη της Επιτροπής Αξιολόγησης 
Τεχνικών Προσφορών και Εισήγησης για ανάθεση του έρ¬ 
γου, με απόφαση του Υπουργού ΠΕΧΩΔΕ και εφόσον το 
έργο χαρακτηρισθεί ως ειδικό και σημαντικό. 

6. Το συγκεκριμένο έργο είναι ειδικό καθόσον αφορά 
την επιλογή Τεχνικού Συμβούλου με εμπειρίες σε έργα 
εντός αστικού ιστού με μεγάλο κυκλοφοριακό φόρτο στα 
οποία εμπλέκονται εν λειτουργία έργα Δήμων και Οργανι¬ 
σμών Κοινής Ωφελείας. 

7. Το έργο του Τεχνικού Συμβούλου είναι και σημαντικό 
διότι αφορά την υποστήριξη της υπηρεσίας στη διαχείρι¬ 
ση έργων υποδομής με ανελαστικές προθεσμίες εκτέλε¬ 
σής των (πριν από τους Ολυμπιακούς Αγώνες του 2004) 
και με ιδιαιτερότητες (και λόγω του επείγοντος) μελέτης 
και κατασκευής των. 

8. Οιπιστώσειςγιατηναμοιβήτων μελώντης Επιτροπής 
Εισήγησης Ανάθεσης του έργου βαρύνουν το ενάριθμο 
έργο: 2010181, ΣΑΜ 010/4που συγχρηματοδοτείταιαπό 
Κοινοτικούς Πόρους, αποφασίζουμε: 


1. Χαρακτηρίζουμε το έργο "ΤΕΧΝΙΚΟΣ ΣΥΜΒΟΥΛΟΣ 
ΥΠΟΣΤΗΡΙΞΗΣ ΕΥΔΕ/ΕΣΕΑ, προϋπολογισμού 2.500.000.000 
δρχ.” ως ειδικό και σημαντικό, σύμφωνα με το άρθρο 5 του 
Ν.2229/94, όπως τροποποιήθηκε με τον Ν. 2338/95. 

2. Καθορίζουμε την αμοιβή των μελών της Επιτροπής 
Εισήγησης για Ανάθεση του έργου “ ’ΤΕΧΝ IΚΟΣ ΣΥΜ ΒΟΥ- 
ΛΟΣ ΥΠΟΣΤΗΡΙΞΗΣ ΕΥΔΕ/ΕΣΕΑ, προϋπολογισμού 
2.500.000.000 δρχ.” ως ακολούθως: 

α) για τον Σίδα Ευάγγελο, Πολ. Μηχ. με Α’ β.Τμηματάρ- 
χη της ΕΥΔΕ/ΕΣΕΑ, Π ρόεδρο της επιτροπής και για τα μέ¬ 
λη της Επιτροπής: 

Κόντου Μιλένα, Πολ. Μηχ. μεΑ’ β. Τμηματάρχητης ΕΥ- 
ΔΕ/ΕΣΕΑ, μέλος 

Λεβογιάννη Κων/νο, Πολ.Μηχ. με Α'β. στην ΕΥΔΕ/ΕΣΕΑ, 
μέλος 

Κοκμοτό Μάριο, Πολ. Μηχ. με Α' β. στην ΕΥΔΕ/ΕΣΕΑ, μέ¬ 
λος 

Ζούρου Μαρία, Δημοτ. Σύμβουλο Δήμου Ηρακλείου Ατ¬ 
τικής, εκπρόσωπο ΚΕΔΚΕ, μέλος 

Λουκά Γεώργιο, Πολιτικό Μηχανικό, εκπρόσωπο ΤΕΕ, 
μέλος. 

ΚαραπάνοΧρήστο, Πολιτικό Μηχανικό, εκπρόσωπο ΣΑ¬ 
ΤΕ, μέλος 

το ποσό των 120.000 δρχ. για κάθε μήνα απασχόλησης 
εκάστου, δηλ. το συνολικό ποσό των 360.000 δρχ. για κά¬ 
θε ένα. 

β) Για την Γραμματέα της Επιτροπής Γιανναδάκη Μα¬ 
ρία, Διοικητικό με Α’ β. στην ΕΥΔΕ/ΕΣΕΑ της ΓΓΔΕ/ΥΠΕ- 
ΧΩΔΕ το ποσό των 80.000 δρχ. για κάθε μήνα απασχόλη¬ 
σης, δηλ. το συνολικό ποσό των 240.000 δρχ. 

3. Εγκρίνουμε τη διάθεση πίστωσης ποσού ύψους δύο 
εκατομμυρίων εξακοσίων σαράντα χιλιάδων (2.640.000) 
δρχ. σε βάρος του ενάριθμου έργου 2010181 της ΣΑΜ 
010/4 για την καταβολή της πιο πάνω αμοιβής των μελών 
και της γραμματέως της Επιτροπής. 

4. Η σχετική καταβολή να γίνει άμεσα από τον υπόλογο 
της ΓΓΔΕ Θ. Λέντζο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 2001 
Οι Γ ενικοί Γ ραμματείς 

Δημ. Πολιτικής Υπουργείου Δημοσίων Έργων 

Οικονομικών τουΥΠΕΧΩΔΕ 

I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

Αριθ. 2/27442/0022 (3) 

Αύξηση του αριθμού των κατά μήνα συνεδριάσεων και κα¬ 
θορισμός αποζημίωσης των μελών της Τ.Δ.Ε. του ΙΚΑ 
Πρέβεζας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν.1160/81 
καιτηςπαρ. 2 του άρθρου μόνου του Π.Δ/τος 492/84. 

2. Τις διατάξεις της παρ. 5 του άρθρου 4 του Ν.2026/92 
(Α 43). 

3. Τις διατάξεις του άρθρου 19 του Ν.2470/97 (Α40). 

4. Το 2031994/4753/0022/27.5.97 έγγραφο του Γ.Λ.Κ. 

5. Το άρθρο 1 του Ν.2469/1997 (Α 38). 

6. Το γεγονός ότι από την απόφαση αυτή προκαλείται 

επιπλέον δαπάνη ύψους 1.884.000 δρχ. περίπου ετησίως, 
για την επόμενη πενταετία, η οποία δεν βαρύνει τον Κρα¬ 
τικό Προϋπολογισμό, αλλά τον προϋπολογισμό του ΙΚΑ 
ΚΑΕ 0264. 

7. Το αριθμ. Γ24/4/30.1.2001 έγγραφο του ΙΚΑ, με το 
οποίο προτείνεται η αύξηση του αριθμού των συνεδριά¬ 
σεων της Τ.Δ.Ε. του Τοπικού Υποκ/τος ΙΚΑ Πρέβεζας, 
προκειμένου να διευκολυνθεί η εκδίκαση σημαντικού 
αριθμού ενστάσεων που εκκρεμούν στις υπηρεσίες του. 

8. Τις διατάξεις του Π.Δ/τος 372/14.9.1995 (201 Α) «Με¬ 
ταφορά της Γενικής Γραμματείας Κοινωνικών Ασφαλίσε¬ 
ων από το Υπουργείο Υγείας, Πρόνοιας και Κοιν. Ασφαλί¬ 
σεων στο Υπουργείο Εργασίας». 

9. Την 105712/8397/14.10.81 (639 Β) κοινή απόφαση. 

10. Την 2/16157/0022/6.3.2000 (336 Β) κοινή απόφαση. 

11. Την αριθμ.2/80345/0004/8.11.99 κοινή υπουργική 
απόφαση μεταβίβασης εξουσίας υπογραφής, σύμφωνα 
με το άρθρο 7 παρ.1 του Ν. 1943/91, αποφασίζουμε: 

1. - Τροποποιούμε την 105712/8397/14.10.81 (639 Β) 
κοινή απόφαση και αυξάνουμε τον αριθμό των κατά μήνα 
συνεδριάσεων της ΤΔΕ του Τοπικού Υποκ/τος ΙΚΑ Πρέβε¬ 
ζας από τέσσερις (4) σε έξι (6). 

2. - Τροποποιούμε την 2/16157/0022/6.3.2000 (336 Β) 
κοινή απόφαση και καθορίζουμε τη μηνιαία αποζημίωση 
του Προέδρου στο ποσό των 60.000 δρχ-, των μελών, των 
εισηγητών, του γραμματέα και κάθε άλλου προσώπου 
που συμμετέχει νόμιμα στο ποσό των 52.000 δρχ. 

Το ποσό της αποζημίωσης καταβάλλεται για το σύνολο 
των κατά μήνα προβλεπομένων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις καταβάλλε¬ 
ται η ανάλογη αποζημίωση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Απριλίου 2001 
Οι Γ ενικοί Γ ραμματείς 

Δημ/κής Πολιτικής Υπουργείου Εργασίας 

Υπουργείου Οικονομικών και Κοινωνικών Ασφ/σεων 

ΙΩΑΝΝΗΣ ΚΟΥΣΟΥΛΑΚΟΣ ΠΑΝ.ΘΕΟΦΑΝΟΠΟΥΛΟΣ 


Αριθ. 2/24691/0022 (4) 

Έγκριση υπερωριακής εργασίας μονίμων υπαλλήλων 
των Εμμίσθων Υποθηκοφυλακείων του Κράτους και 
των Κτηματολογικών Γ ραφείων Ρόδου και Κω-Λέρου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Ν.2470/97 (ΦΕΚ 
40/Α/97) «Αναμόρφωση μισθολογίου του προσωπικού 
της Δημόσιας Διοίκησης και άλλες συναφείς διατάξεις 
«όπως αντικαταστάθηκαν με τις διατάξεις του άρθρου 15 
του Ν.2592/98 (ΦΕΚ57/Α/98) «Αναπροσαρμογή συντάξε¬ 
ων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες διατάξεις». 

2. Την επιτακτική ανάγκη προσφοράς υπηρεσιών από 
τους υπαλλήλους των Εμμίσθων Υποθηκοφυλακείων και 
Κτηματολογικών Γραφείωντου Κράτους πέραντου κανο¬ 
νικού ωραρίου εργασίας για την αντιμετώπιση των ηυξη- 
μένων και επειγουσών υπηρεσιακών αναγκών λόγω έλ¬ 


λειψης προσωπικού αφενός και αύξησης του όγκου των 
συναλλαγών αφετέρου που σχετίζεται: α) με τη μεταγρα¬ 
φή πράξεων εφαρμογής λόγω εντάξεως στο σχέδιο πό- 
λεως τμημάτων, δήμων και κοινοτήτων και β) με την έκδο¬ 
ση χιλιάδων πιστοποιητικών προκειμένου να υποβληθούν 
οι προβλεπόμενες από το Ν.2308/95 δηλώσεις για το 
Εθνικό Κτηματολόγιο. 

3 Το γεγονός ότι από τις διατάξεις της απόφασης αυτής 
προκαλείται δαπάνη δρχ. 8.700.000 περίπου σε βάρος 
του κρατικού προϋπολογισμού η οποία θα καλυφθεί από 
τις εγγεγραμμένες πιστώσεις του προϋπολογισμού του 
Υπουργείου Δικαιοσύνης. (Φορέας 17130-ΚΑΕ 511). 

4. Την αριθμ.2/80345/0004/8.11.99 απόφαση «Μεταβί¬ 
βαση εξουσίας υπογραφής», σύμφωνα με το άρθρο 7 
παρ.1 του Ν. 1943/91 (ΦΕΚδΟΑ’), αποφασίζουμε: 

Εγκρίνουμε την υπερωριακή απασχόληση των μονίμων 
υπαλλήλων των Εμμίσθων Υποθηκοφυλακείων και των 
Κτηματολογικών Γ ραφείων του Κράτους για 6.700 ώρες 
για το Α’ εξάμηνο 2001 και κατά Υπηρεσία ως εξής: 


ΥΠΟΘΗΚΟΦΥΛΑΚΕΙΟ Αθηνών έως 

1.440 

ώρες 

» Θεσ/νίκης 

820 

ώρες 

» Πειραιά 

1.050 

ώρες 

» Πατρών 

500 

ώρες 

» Ηρακλείου 

260 

ώρες 

» Χανίων 

180 

ώρες 

» Ιεράπετρας 

52 

ώρες 

» Χίου 

100 

ώρες 

» Σάμου 

104 

ώρες 

» Κατερίνης 

350 

ώρες 

» Ιωαννίνων 

245 

ώρες 

» Άρτας 

130 

ώρες 

» Χαλανδρίου 

400 

ώρες 

» Ναυπλίου 

80 

ώρες 

» Νεάπολης 

52 

ώρες 

» Σαλαμίνας 

200 

ώρες 

ΚΤΗΜΑΤΟΛΟΓΙΚΟ ΓΡΑΦΕΙΟ Ρόδου 

572 

ώρες 

» » Κώ-Λέρου 

156 

ώρες 


Σημειώνεται ότι: α) Η κατανομή των υπερωριών θα γίνει 
με αποφάσεις των προϊσταμένων των ανωτέρω υπηρε¬ 
σιών και β) τα δικαιολογητικά θα υποβάλλονται στη Δ/νση 
Οικονομικού του Υπουργείου τούτου για το σχετικό έλεγ¬ 
χο και την αναγνώριση της δαπάνης. 

Η ισχύςτης παρούσας απόφασης αρχίζει ένα (1) μήναπρο 
της δημοσιεύσεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2001 
Οι Γ ενικοί Γ ραμματείς 
Δημ/κής Πολιτικής 

Υπ. Οικονομικών Υπ. Δικαιοσύνης 

I. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

Αριθ. 2/30509/0022 (5) 

Καθιέρωση υπερωριακής εργασίας υπαλλήλων της 
Δ/νσης Κρατικών Λαχείων του Υπ. Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85, όπως 

προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν.2469/97(ΦΕΚ38Α). 

2. Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

3. Την αριθ. 2/38554/0004/23.5.2000 απόφαση του Υφυ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν «Με εντολή Υφυπουργού» 
στο Γενικό ΓραμματέαΔημοσιονομικής Πολιτικής» στους 
Γενικούς Διευθυντές και στους Προϊσταμένους Διευθύν¬ 
σεων και Τμημάτων του Γενικού Λογιστηρίου του Κρά¬ 
τους» 

4. Το αριθ. 1032879/406/0001Α/51/27.3.2001 έγγραφο 
της Δ1-Διοικητικού του Υπουργείου Οικονομικών. 

δ.Την ανάγκη καθιέρωσης υπερωριακής εργασίας σε 
υπαλλήλους της Δ/νσης κρατικών Λαχείων λόγω της φύ- 
σεωςτου αντικειμένου της υπηρεσίας όπως: παρακολού¬ 
θηση εγγυητικών επιστολών, παρακολούθηση λογαρια¬ 
σμών Πρακτορείων, διακίνηση γραμματίων λαχείων κ.λπ. 

6.Το γεγονός ότι από την απόφαση αυτή προκαλείται 
δαπάνη τριάντα τεσσάρων εκατομμυρίων επτακοσίων 
τριάντα τεσσάρων χιλιάδων (34.734.000) δραχ.περίπου, 
η οποία θα βαρύνει τις πιστώσεις προϋπολογισμού εξό¬ 
δων της Διεύθυνσης Κρατικών Λαχείων έτους 2001 στον 
ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας, α)για εξήντα επτά (67) υπαλλήλους της 
Δ/νσης Κρατικών Λαχείων, μέχρι πενήντα (50) ώρες το μή¬ 
να για κάθε υπάλληλο, και για χρονικό διάστημα έως 
31.8.2001 και β) για έντεκα (11) συνολικά υπαλλήλουςτης 
Δ/νσης Κρατικών Λαχείων και άλλων Υπηρεσιών, μέχρι 
τριακόσιες εξήντα (360) ώρες συνολικά στον καθένα και 
για χρονικό διάστημα έως 31.8.2001. 

Η ισχύς της παρούσας απόφασης αρχίζει ένα (1) μήνα προ 
της δημοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Απριλίου 2001 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

Αριθ. 2/30502/0022 (6) 

Καθιέρωση υπερωριακής εργασίας υπαλλήλων της Υπη¬ 
ρεσίας Εκτύπωσης Εντύπων και Αξιών του Δημοσίου 
(Υ.Ε.Ε.Α.Δ.) και της Υπηρεσίας Διαχείρισης Εντύπων 
και Αξιών του Δημοσίου (Υ.Δ.Ε.Α.Δ.). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις του άρθρου 29 Α του Ν. 1558/85, όπως 
προστέθηκε με το άρθρο 27 του Ν.2081/92 και αντικατα- 
στάθηκε με το άρθρο 1 του Ν.2469/97 (ΦΕΚ38 Α). 

2. Τις διατάξεις του άρθρου 18 του Ν.2470/97 όπως 
αντικαταστάθηκε με το άρθρο 15 του Ν.2592/98. 

3. Την αριθμ.2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής 
στους Γ ενικούς Διευθυντές και στους Προϊσταμένους Δι¬ 
ευθύνσεων και Τμημάτων του Γενικού Λογιστηρίου του 
Κράτους. 


4. Το αριθμ. 1032879/406/0001 ,Α/Φ.51/27.3.2001 έγ¬ 
γραφο της Δ/νσης Διοικητικού - Δ1 του Υπουργείου Οι¬ 
κονομικών. 

5. Την ανάγκη καθιέρωσης υπερωριακής εργασίας σε 
υπαλλήλουςτης ΥΕΕΑΔ και ΥΔΕΑΔ για υποχρέωση εκτύπω¬ 
σης πολύ μεγαλυτέρων ποσοτήτων Εντύπων και Αξιών του 
δημοσίου, καθώς και διακίνηση και αποστολή των διαχειρι- 
ζομένων αξιών του Δημοσίου και των οικείων εντύπων στις 
Δ.Ο.Υ., σε συνδυασμό με το μειωμένο αριθμό προσωπικού. 

6. Το γεγονός ότι από την απόφαση αυτή προκαλείται 
δαπάνη εξήντα δύο εκατομμυρίων ενιακοσίων τριάντα χι¬ 
λιάδων (62.930.000) δρχ. περίπου, η οποία θα βαρύνειτις 
πιστώσεις έτους 2001, του ειδικού φορέα 23-610 και 
ΚΑΕ0511 και 0512, αποφασίζουμε: 

Εγκρίνουμε την καθιέρωση υπερωριακής εργασίας και 
για χρονικό διάστημα έως31.12.2001 : 

Α. Για πενήντα οκτώ (58) υπαλλήλους της Υπηρεσίας 
Εκτύπωσης Εντύπων και Αξιών του Δημοσίου (Υ.Ε.Ε.Α.Δ.). 

Απογευματινή υπερωριακή εργασία μέχρι επτά χιλιά¬ 
δες διακόσιες (7.200) ώρες συνολικά. 

Εργασία, κατά τις νυχτερινές ώρες πέραν του κανονι¬ 
κού ωραρίου εργασίας μέχρι δέκα χιλιάδες πεντακόσιες 
πενήντα (10.550) ώρες συνολικά. 

Εργασία, κατά τις Κυριακές και εξαιρέσιμες ημέρες πέ¬ 
ραν του κανονικού ωραρίου εργασίας μέχρι δέκα χιλιά¬ 
δες πεντακόσιες πενήντα (10.550) ώρες συνολικά και 

Β. Για πενήντα (50) υπαλλήλους της Υπηρεσίας Διαχεί¬ 
ρισης Εντύπων και Αξιών του Δημοσίου (ΥΔΕΑΔ). 

Απογευματινή υπερωριακή εργασία μέχρι επτά χιλιά¬ 
δες διακόσιες πενήντα (7.250) ώρες συνολικά. 

Νυχτερινή υπερωριακή εργασία πέραν της κανονικής 
μέχρι δύο χιλιάδες πεντακόσιες πενήντα (2.550) ώρες 
συνολικά. 

Εργασία κατά τις Κυριακές και εξαιρέσιμες ημέρες πέ¬ 
ραν από το κανονικό ωράριο εργασίας μέχρι τρεις χιλιά¬ 
δες τριακόσιες πενήντα (3.350) ώρες συνολικά. 

Η κατανομή των ωρών θα γίνει με απόφαση του Διευθυ¬ 
ντή της ΥΕΕΑΔ και της ΥΔΕΑΔ. 

Η ισχύς της παρούσας απόφασης αρχίζει ένα (1) μήνα προ 
της δημοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2001 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

Αριθ. 2/23957/0022 (7) 

Καθιέρωση υπερωριακής εργασίας υπαλλήλων της Κε¬ 
ντρικής Υπηρεσίας του Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν.2081/92 και αντικατα- 
στάθηκε με το άρθρο 1 του Ν.2469/97 (ΦΕΚ38/Α). 

2. - Τις διατάξεις του άρθρου 18 του Ν.2470/97 όπως 
αντικαταστάθηκε με το άρθρο 15 του Ν.2592/98. 

3. - Την αριθμ.2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «Με εντολή Υφυπουρ- 

γού», στο Γενικό Γραμματέα Δημοσιονομικής Πολιτικής, 
στους Γ ενικούς Διευθυντές και στους Προϊσταμένους Δι¬ 
ευθύνσεων και Τμημάτων του Γενικού Λογιστηρίου του 
Κράτους». 

4. -Το αριθμ. 1032879/406/0001 Α /Φ51/27.3.2001 έγγρα¬ 
φο της Δ1-Διοικητικού, με το οποίο ζητείται η έγκριση 
υπερωριακής εργασίας για υπαλλήλους της Δ1 -Διοικητι¬ 
κού της Δ2-Προσωπικού Δ.Ο.Υ. της ΔδΌικονομικού, του 
Γραφείου Τύπου και Δημοσίων Σχέσεων του ΥΠ.ΟΙΚ. της 
Δ/νσης Ελέγχου της Δ12 Φορολογίας Εισοδήματος και 
τωνΔ/νσεων Εθνικών Κληροδοτημάτων και Δημόσιας Πε¬ 
ριουσίας, λόγω των αυξημένων και εκτάκτων υπηρεσια¬ 
κών υποχρεώσεων και λόγω του ότι ο αριθμός των υπαλ¬ 
λήλων είναι περιορισμένος. 

5. - Το γεγονός ότι, από την παρούσα απόφαση προκα- 
λείται δαπάνη (34.600.000) δρχ., περίπου, η οποία θα 
αντιμετωπισθεί από τις πιστώσεις έτους 2001 του ειδ.φο¬ 
ρέα 23-110 και ΚΑΕ 0511», αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για υπαλλήλους της Δ1-Διοικητικού, της 
Δ2-Προσωπικού Δ.Ο.Υ., της ΔδΌικονομικού, της Δ/νσης 
Ελέγχου, του Γραφείου Τύπου και Δημοσίων Σχέσεων 
του ΥΠ.ΟΙΚ, της Δ12 Φορολογίας Εισοδήματος και των 
Δ/νσεων Εθνικών Κληροδοτημάτων και Δημόσιας Περι¬ 
ουσίας, για το χρονικό διάστημα μέχρι 31.8.2001, ως 
εξής: 

α) Για εκατόν είκοσι (120) υπαλλήλους της Δ1-Διοικητι¬ 
κού, μέχρι οκτώ χιλιάδες εκατό (8.100) ώρες συνολικά. 

β) Για εβδομήντα επτά (77) υπαλλήλους της Δ2-Προ- 
σωπικού Δ.Ο.Υ., μέχρι πέντε χιλιάδες διακόσιες (5.200 
ώρες) συνολικά. 

Γ) Για πενήντα πέντε (55) υπαλλήλους της ΔδΌικονομι- 
κού, μέχρι τρεις χιλιάδες επτακόσιες σαράντα (3.740) 
ώρες συνολικά. 

Δ) Για είκοσι (20) υπαλλήλους της Δ/νσης Ελέγχου, 
μέχρι χίλιες τριακόσιες εξήντα (1.360) ώρες συνολι¬ 
κά. 

Ε) Γ ιαεπτά (7) υπαλλήλουςτου Γ ραφείου Τύπου και Δη¬ 
μοσίων Σχέσεων του ΥΠ. ΟΙ Κ., μέχρι τρεις χιλιάδες πεντα¬ 
κόσιες (3.500) ώρες συνολικά. 

Στ) Για τριάντα έξι (36) υπαλλήλους της Δ12-Φορολο- 
γίας Εισοδήματος, μέχρι δύο χιλιάδες τετρακόσιες πενή¬ 
ντα (2.450) ώρες συνολικά και 

Ζ) Για σαράντα (40) υπαλλήλους- τριάντα πέντε (35) 
υπαλλήλους της Δ/νσης Εθνικών Κληροδοτημάτων και 
πέντε (5) υπαλλήλους της Δ/νσης Δημόσιας Περιουσίας- 
μέχρι δύο χιλιάδες επτακόσιες είκοσι (2.720) ώρες συνο¬ 
λικά. 

Η κατανομή των ωρών ανά υπάλληλο, θα γίνει από τους 
Προϊσταμένους των ανωτέρω Διευθύνσεων. 

Η ισχύς της παρούσας απόφασης αρχίζει ένα (1) μήνα 
προ της δημοσιεύσεώς της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2001 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 


Αριθ.οικ/5122/ΤΠ 36 (8) 

Δυνατότητα αλλαγής χρήσεως δανείου ανακατασκευής. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ 24 Α') με τον οποίο 
κυρώθηκε, τροποποιήθηκε και συμπληρώθηκε η από 
28.7.78 Πράξη Νομοθετικού Περιεχομένου ( ΦΕΚ ΑΊ17) 
«περί αποκαταστάσεως ζημιών εκ των σεισμών Βορείου 
Ελλάδος» (ΦΕΚ 24/Α/7.2.79). 

2. Τις διατάξεις του Ν. 1190/81 περί κυρώσεωςτης από 
26.3.81 Πράξεως Νομοθετικού Περιεχομένου «περί απο¬ 
καταστάσεως ζημιών εκ των σεισμών 1981 καιρυθμίσεως 
ετέρων συναφών θεμάτων» (ΦΕΚ 203/Α/30.7.81). 

3. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

4. Την 325/ΤΣΕΠ 36/19.3.90 Απόφαση σχετικά με τη δυ¬ 
νατότητα αλλαγής χρήσεως δανείου ανακατασκευής. 

5. Τις Κοινές Υπουργικές Αποφάσεις για την οριοθέτη- 
ση των πληγεισών περιοχών. 

6. Τις Κοινές Υπουργικές Αποφάσεις για τον καθορισμό 
των πιστωτικών μέτρων κάθε περιοχής. 

7. Την Κοινή Απόφαση Δ17α/10/30/Φ.2.2.1./23.5.2000 
(ΦΕΚ664/Β/24.5.2000)του Πρωθυπουργού καιτου Υπουρ¬ 
γού ΠΕ.ΧΩ.Δ.Ε. με θέμα «Ανάθεση αρμοδιοτήτων Υπουρ¬ 
γού Υ.ΠΕ.ΧΩ.Δ.Ε. στους Υφυπουργούς ΠΕ.ΧΩ. Δ.Ε. Αθα¬ 
νάσιο Αλευρά και Ηλία Ευθυμιόπουλο». 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού 
προ(πολογισμού, αποφασίζουμε: 

I. Καταργούμε την 325/ΤΣΕΠ 36/19.3.90 Απόφαση του 
Υφυπουργού ΠΕ.ΧΩ.Δ.Ε. 

II. Α. Επιτρέπουμε: 

1. Τη δυνατότητα αλλαγής χρήσης μιάς μόνο στεγαστι- 
κής ενίσχυσης ανακατασκευής επαγγελματικού χώρου 
και τη χρησιμοποίησή της για την ανέγερση κατοικίας. 

Στην περίπτωση αυτή, το ελάχιστο απαιτούμενο εμβα¬ 
δόν της νεοανεγειρόμενης επιφάνειας κατοικίας θα κα¬ 
θορίζεται από τον τύπο: 

(Δ.Ε.Χ.) 

(Εν) = 0,66 X -X (Ε κ ) όπου: 

(Δ.Κ.) 

(Ε ν ) =Εμβαδόν νέας οικοδομής 

(Εκ) = Εμβαδόν δανειοδοτούμενης επιφάνειας κατεδα- 
φιστέας οικοδομής 

(Δ.Ε.Χ.) = Ανώτατο όριο δανείου ανακατασκευής επαγ¬ 
γελματικού χώρου 

(Δ.Κ.) = Ανώτατο όριο στεγαστικής ενίσχυσης κατοι¬ 
κίας 

0,66 = Συντελεστής που καθορίζει το ελάχιστο απαι- 
τούμενο εμβαδόν του νέου κτίσματος σε σχέση με εκείνο 
του κατεδαφιστέου για το οποίο χορηγείται στεγαστική 
ενίσχυση, όταν πρόκειται για κτίσματα με την ίδια χρήση. 

2. Τη δυνατότητα αλλαγής χρήσης μιάς μόνο στεγαστι- 
κής ενίσχυσης ανακατασκευής κατοικίας και τη χρησιμο¬ 
ποίησή της για την ανέγερση επαγγελματικού χώρου. 

Στην περίπτωση αυτή, το ελάχιστο απαιτούμενο εμβα- 

δόντου προς ανέγερση επαγγελματικού χώρου, θα κα¬ 
θορίζεται από τον τύπο: 

(Δ.Κ.) 

(Ε ν )= 0,66 X - X (Ε κ ) όπου: 

(Δ.Ε.Χ.) 

(Ε ν ) =Εμβαδόν νέας οικοδομής 

(Ε κ ) = Εμβαδόν δανειοδοτούμενης επιφάνειας κατεδα- 
φιστέας οικοδομής 

(Δ.Ε.Χ.)= Ανώτατο όριο στεγαστικής ενίσχυσης ανακα- 
τασκευής επαγγελματικού χώρου 

(Δ.Κ.) = Ανώτατο όριο στεγαστικής ενίσχυσης κατοι¬ 
κίας 

0,66 = Συντελεστής που καθορίζει το ελάχιστο απαι- 
τούμενο εμβαδόν του νέου χτίσματος σε σχέση με εκείνο 
του κατεδαφιστέου για το οποίο χορηγείται στεγαστική 
ενίσχυση, όταν πρόκειται για κτίσματα με την ίδια χρήση. 

3. Τη δυνατότητα αλλαγής χρήσης μιάς μόνο στεγαστι- 
κής ενίσχυσης ανακατασκευής οικιακής ή αγροτικής απο¬ 
θήκης και τη χρησιμοποίησή της για ανέγερση κατοικίας 
ή επαγγελματικού χώρου. 

Στην περίπτωση αυτή, το ελάχιστο απαιτούμενο εμβα¬ 
δόν επιφάνειας της προς ανέγερση κατοικίας ή επαγγελ¬ 
ματικού χώρου, θα καθορίζεται από τον τύπο: 

(Δ.Α.) 

(Ε ν ) = 0,66 X -X (Εκ) όπου: 

(Δ.Κ.) ή (Δ.Ε.Χ.) 

(Ε ν ) =Εμβαδόν νέας οικοδομής 

(Ε κ ) = Εμβαδόν δανειοδοτούμενης επιφάνειας κατεδα- 
φιστέας οικοδομής. 

(Δ.Ε.Χ) = Ανώτατο όριο στεγαστικής συνδρομής ανακα¬ 
τασκευής κατοικίας ή επαγγελματικού χώρου κατά περί¬ 
πτωση 

(Δ.Α.) = Ανώτατο όριο στεγαστικής ενίσχυσης οικιακής 
ή αγροτικής αποθήκης κατά περίπτωση. 

0,66 = Συντελεστής που καθορίζει το ελάχιστο απαι- 
τούμενο εμβαδόν του νέου χτίσματος σε σχέση με εκείνο 
του κατεδαφιστέου για το οποίο χορηγείται στεγαστική 
ενίσχυση, όταν πρόκειται για κτίσματα με την ίδια χρήση. 

4. Απαραίτητη προϋπόθεση για την αλλαγή χρήσης 
μιάς μόνο στεγαστικής συνδρομής για ανακατασκευή εί¬ 
ναι το δανειοδοτούμενο κτίσμα να εμπίπτει στις διατάξεις 
της παρ. 5 του άρθρου 6 της από 28.7.78 Πράξεως Νομο¬ 
θετικού Περιεχομένου που κυρώθηκε με το Ν. 867/79, 
δηλ. θαπρέπειτο υπόψη κτίσμα, κατά την εποχή του συμ¬ 
βάντος, να χρησιμοποιείτο για ιδιόχρηση ή να μην ήταν μι¬ 
σθωμένο και ο δικαιούχος ή τα μέλη της οικογένειάς του 
με τα οποία συγκατοικεί (θα αποδεικνύεται με προσκόμι¬ 
ση του Ε1 της χρονιάς του συμβάντος) να έχουν στην κυ- 
ριότητάτους κύρια κατοικία. 

5. Όλα τα προαναφερόμενα ισχύουν και για τις περι¬ 
πτώσεις αυτοστέγασης ή αποπεράτωσης χτίσματος με 
άδεια προϋφιστάμενη του συμβάντος. 

6. Στην περίπτωση που ιδιοκτήτης έχει στην κυριότητά 
του περισσότερα του ενός κτίσματα μπορεί να κάνει αλ¬ 
λαγή χρήσης σε ένα μόνον από αυτά. 

7. Δεν επιτρέπεται η αλλαγή χρήσης σε εγκαταλελειμ- 
μένο κτίσμα. 

Β. Κριτήριο για το είδος δανειοδότησης ενός χτίσματος 


αποτελεί η μορφή του, όπως αυτή θα διαπιστώνεται από 
την αντίστοιχη οικοδομική άδεια, ασχέτως αν κατά τη 
χρονική περίοδο του συμβάντος είχε άλλη χρήση από 
εκείνη που προέβλεπε η σχετική οικοδομική άδεια. 

Στην περίπτωση όμως που δεν υπάρχει οικοδομική 
άδεια (π.χ. αυθαίρετο κλπ.) ή έγιναν αυθαίρετες μετατρο¬ 
πές στο κτίσμα που άλλαξαν τη μορφή του, τότε το κτίσμα 
θα δανειοδοτείται σύμφωνα με τη μορφή που είχε κατά 
την περίπτωση του συμβάντος, όπως αυτή θα διαπιστώ¬ 
νεται από παραστατικά στοιχεία (π.χ. Δ.Ε.Η., Ο.Τ.Ε., 
επαγγελματική άδεια κλπ.) 

III. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προ(πολογισμού. 

IV. Η απόφαση αυτή ισχύει από τη δημοσίευσή της στο 
Φ.Ε.Κ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Μάίου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 


Αριθ.οικ/5123/ΤΠ 31.4 (9) 

Συγκρότηση επιτροπών για την εξέταση χτισμάτων που 
επλήγησαν από το σεισμό της 1ης Σεπτεμβρίου 1994 
σε περιοχές του Ν. Φλώρινας και το σεισμό της 13ης 
Μάίου 1995 σε περιοχές των Νομών Τρικάλων, Καστο¬ 
ριάς, Φλώρινας, Ημαθίας και Λάρισας, κλπ., εάν είναι 
επισκευάσιμα ή όχι ή είναι ασύμφορα επισκευής ή εί¬ 
ναι κατασκευασμένα από ευτελή υλικά ή για την χρή¬ 
ση των χτισμάτων. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεώς της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας» «περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ. και ρυθμίσεως ετέρωντι- 
νών συναφών θεμάτων» και ειδικότερα την παρ. 1 του άρ¬ 
θρου 18 και την παρ. 2 του άρθρου 19 της Πράξης. 

2. ΤιςδιατάξειςτουΝ. 1190/81 «περί κυρώσεώςτης από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας» «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα την παρ. 2 του άρθρου 1, την παρ. 1 
του άρθρου 3 της Πράξης και τις παρ. 3, 7 και 8 του άρ¬ 
θρου δευτέρου και το άρθρο πέμπτο του κυρωτικού Νό¬ 
μου. 

3. Τις διατάξειςτου Ν. 1418/84 «Δημόσια έργα και ρυθ¬ 
μίσεις συναφών θεμάτων» και των εκτελεστικών του Π. 
Δ/των. 

4. Το Ν.2412/96 (ΦΕΚ 123/Α/17.6.96), «Μεταφορά αρ¬ 
μοδιοτήτων από το Υπουργικό Συμβούλιο σε άλλα Κυ¬ 
βερνητικά Όργανα και άλλες διατάξεις». 

5. Τις διατάξεις του άρθρου 10 του Ν.2576/98, «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Την32/23.1.95 Π.Υ.Σ. (ΦΕΚ 16/Α/31.1.95) γιατην απο¬ 
κατάσταση των ζημιών από το σεισμό της 1 ης Σεπτεμβρί¬ 
ου 1994 σε περιοχές του Ν. Φλώρινας. 

7. Την 75/75/4.4.96 Π.Υ.Σ. (ΦΕΚ 65/Α/11.4.96) για την 
αποκατάσταση των ζημιών από το σεισμό της 13ης Μαΐου 
1995 σε περιοχές των Νομών Τρικάλων, Καστοριάς, Φλώ¬ 
ρινας, Ημαθίας και Λάρισας, κλπ. 

8. Τις με αρ. πρωτ. οικ/1619/ΤΣΕΠ 32/10.7.95, οικ/2017/ 
ΤΠ32/8.5.97 και οικ/8438/ΤΠ32/16.12.99 Τ ριμερείς Υπουρ¬ 
γικές Αποφάσεις αναφορικά με τις πιστωτικές διευκολύν¬ 
σεις για την αποκατάσταση των ζημιών από το σεισμό της 
1ης Σεπτεμβρίου 1994 και 13ης Μαΐου 1995 σε περιοχές 
του Νομού Φλώρινας. 

9. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

10. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

11. Το Π.Δ.71/93 για τον «Καθορισμό αρμοδιοτήτων που 
διατηρούνται από τον Υπουργό και τις Περιφερειακές Αρ¬ 
χές ή όργανα διανομαρχιακού επιπέδου της ΓΓΔΕ του 
ΥΠΕΧΩΔΕ». 

12. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕΧΩΔΕ περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

11. Την κοινή Απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Αθανάσιο Αλευρά και Ηλία Ευθυμιόπουλο» 

12. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

13. Την οικ/424/ΤΣΕΠ31.2/1.3.95 Απόφαση του Υφυ¬ 
πουργού ΠΕ.ΧΩ.Δ.Ε. για την σύσταση Τομέα Αποκατά¬ 
στασης Σεισμοπλήκτων Ν. Φλώρινας. 

14. Την οικ/480/ΤΣΕΠ31.3/8.3.95 Απόφαση για την με¬ 
ταβίβαση αρμοδιοτήτων στο Νομάρχη Φλώρινας. 

15. Την οικ/4498/ΤΣΕΠ31.3/7.12.95 Απόφαση για τη με¬ 
ταβίβαση αρμοδιοτήτων στον Προϊστάμενο της Υπηρε¬ 
σίας Αποκατάστασης Σεισμοπλήκτων Βορείου Ελλάδος 
(Υ.Α.Σ.Β.Ε.) και 

• επειδή είναι απαραίτητο να απλουστευθούν και να 
επιταχυνθούν οι διαδικασίες που χρειάζονται για να προ¬ 
ωθηθεί και να ολοκληρωθεί όσο το δυνατό πιο γρήγορα, 
η αποκατάσταση προσωρινά και οριστικά των ζημιών που 
προκλήθηκαν από τους σεισμούς της 1ης Σεπτεμβρίου 
1994 και 13ης Μαΐου 1995 στο Νομό Φλώρινας. 


• Επειδή είναι αναγκαίο να γίνουν αυτοψίες και να ελεγ- 
χθούντα κτίρια που υπέστησαν ζημιές από τους σεισμούς 
αυτούς από κατάλληλες επιτροπές για να χαρακτηρι- 
σθούν αν είναι δομημένα από ευτελή υλικά ή όχι ή είναι 
επισκευάσιμα ή ασύμφορα επισκευής. 

• Επειδή οι επιτροπές αυτές πρέπει να αποτελούνται 
από διπλωματούχους Μηχανικούς με κατάλληλη για κάθε 
περίπτωση πείρα, και πρέπει να συγκροτούνται από τον 
ΤΑΣ. 

• Επειδή οι ενστάσεις, αντιρρήσεις και οποιαδήποτε 
ενέργεια απ’ τους σεισμόπληκτους, που στρέφεται κατά 
πράξεων του ΤΑΣ Φλώρινας είναι σκόπιμο να εξετάζονται 
και οι σχετικές αποφάσεις να εκδίδονται από τον αρμόδιο 
ΤΑΣ, αποφασίζουμε: 

Συγκροτούμε τριμελείς επιτροπές για την εξέταση 
κτισμάτων που επλήγησαν από τους σεισμούς της 1ης 
Σεπτεμβρίου 1994 και της 13ης Μαΐου 1995 σε περιοχές 
του Ν. Φλώρινας, εάν είναι δομημένα από υλικά (αδρα¬ 
νή και συγκολλητικά), που δεν είναι δόκιμα, (ωμοπλίν¬ 
θους, κροκάλες, ξηρολιθιά, ψαμμιτικούς λίθους, ευτελή 
υλικά κλπ.) καθώς και διμελείς επιτροπές για τον έλεγ¬ 
χο κτισμάτων ασύμφορων επισκευής και τη σύνταξη της 
τεχνικής έκθεσης ή για την χρήση τους ή αν είναι κατοι¬ 
κήσιμα, αποτελούμενες από τους παρακάτω υπαλλή¬ 
λους: 


ΟΝΟΜΑΤΕΠΩΝΥΜΟ 

1 Αβραμίδη Χριστόφορο 

2 Ασπρογέρακα Ευάγγελο 

3 Εξακουστίδη Γεώργιο 

4 Ιωαννίδου Δέσποινα 

5 Κεσκιλίδη Παύλο 

6 Κουϊμτζίδη Ιωάννη 

7 Μανώλη Ιωάννη 

8 Παπαευσταθίου Ιωάννη 

9 Πίτση Δημήτριο 

10 ΤέζαΑθηνά 

11 Τοπαλίδη Νικόλαο 

12 ΧαστάΚων/νο 


ΕΙΔΙΚΟΤΗΤΑ 
Πολιτικό Μηχανικό 
Αρχιτέκτονα Μηχανικό 
Αρχιτέκτονα Μηχανικό 
Πτυχιούχο Πολ. Μηχ/κό Τ.Ε. 
Πολιτικό Μηχανικό 
Πολιτικό Μηχανικό 
Πτυχιούχο Πολ. Μηχ/κό Τ.Ε. 
Πολιτικό Μηχανικό 
Πολιτικό Μηχ/κό 
Πτυχιούχο Πολ. Μηχ/κό Τ.Ε. 
Πολιτικό Μηχανικό 
Πτυχιούχο Πολ. Μηχ/κό 


ΥΠΗΡΕΣΙΑ 
ΤΑΣ Κοζάνης 
ΥΑΣ 

ΓΑΣ Πτολεμαΐδας 
ΤΑΣ Κοζάνης 
ΓΑΣ Πτολεμαΐδας 
ΓΑΣ Πτολεμαΐδας 
ΓΑΣ Πτολεμαΐδας 
ΥΑΣ 
ΥΑΣ 

ΤΑΣ Κοζάνης 
ΓΑΣ Πτολεμαΐδας 
ΥΑΣ 


Σε κάθε επ ιτροπή, ως ισότιμο μέλος, για τον έλεγχο των 
κτιρίων μπορεί να συμμετέχει μόνο ένας Πτυχιούχος Μη¬ 
χανικός Τ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




